අවට ඇති අනෙකුත් සියලු ගොඩනැගිලි කුරුමිට්ටන් බවට පත් කරමින් අම්රිත්සාරයේ ශුද්ධ වූ නදිය මධ්‍යයේ පිහිටා ඇති රන් දෙවොල ආසන්නයේ පිහිටා තිබූ සුවිශාල මාලිගයක් මේ වන විට ඉතිහාසයෙන් හා මතකයෙන් මැකී ගොස් තිබේ. 1849 දී සික් අධිරාජ්‍යය බිඳ වැටී පන්ජාබය බ්‍රිතාන්‍යය යටතට පත්වීමෙන් පසු බොහෝ යුරෝපීය චිත්‍ර ශිල්පීන් හා ඡායාරූප ශිල්පීහු පන්ජාබයේ අම්රිත්සාර්හි පිහිටි රන් දෙවොල නරඹන්නට පන්ජාබයට ඇදී එන්නට වූහ.